
J e g y z ő k ö n y v

Készült a Bácsalmás Város Önkormányzata Képviselő-testületének 2014. január 14-én, 14.00 órai kezdettel, Bácsalmáson, a városháza I. emeleti polgármesteri tárgyalójában megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, Bailo Amadou, Farkas Zoltán, Krizsán Mihály és Nagy Gábor képviselők (6);

Patocskai Ibolya jegyző, Farkas Zoltánné szociális és hatósági osztályvezető, Hortyiné Lapostyán Katalin mb. pénzügyi, beruházási és üzemeltetési osztályvezető, Kerényi Tamás beruházási ügyintéző, valamint Vérné Soltész Ilona és Keresztesy Csaba városüzemeltetési ügyintézők (6);

Jegyzőkönyvvezető: Zobokiné Bite Gyöngyi testületi ügyintéző;

Az ülésről távolmaradt:
dr. Bakó Mária Lujza, dr. Tanács Róbert és Turcsányi Csaba képviselő (3).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 6 fő jelen van (67 %). Jegyzőkönyv-hitelesítőknek Bailo Amadou és Nagy Gábor képviselőket javasolja, majd a javaslatának az elfogadását szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:

1/2014. (I. 14.) Bácsalmás v. öh.

Jegyzőkönyv-hitelesítők

kijelölése 
Határozat
Bácsalmás Város Önkormányzatának Képviselő-testülete Bailo Amadou és Nagy Gábor képviselőket jelöli ki jegyzőkönyv-hitelesítőknek.

Németh Balázs polgármester a napirendet kiegészíteni javasolja a 3., 4., 5. és 6. sz. előterjesztések tárgyalásával, majd a javaslatának az elfogadását – más indítvány nem lévén – szavazásra bocsátja. 
A képviselő-testület egyhangúlag (6 igen szavazattal) az alábbi határozatot hozza:

2/2014. (I. 14.) Bácsalmás v. öh.

Napirend megállapítása 
Határozat
I.
Bácsalmás Város Önkormányzatának Képviselő-testülete a 2014. január 14-i rendkívüli ülésén a következő napirendi pontokat tárgyalja meg:

1. A köztemetőről és a temetkezés rendjéről szóló 4/2001. (III. 28.) számú rendelet módosítása (1. sz. előterjesztés)
2. Urnafal kialakítására árajánlatok bekérése (2. sz. előterjesztés)
3. „Bácsalmás Városi Önkormányzat szervezetfejlesztése” című, ÁROP-1.A.5-2013-2013-105 azonosítószámú projekt szakmai megvalósításához kapcsolódó szervezetfejlesztési célú tanácsadás megrendelése tárgyában nyertes ajánlattevő kiválasztása (3. sz. előterjesztés)
4. Bácsalmás Önkormányzati Tűzoltó Parancsnokság támogatási kérelme (4. sz. beadvány)
5. Települési önkormányzatok 2014. évi adósságátvállalása (5. sz. határozati javaslati iratminta)
6. Bácsalmás, Dugonics u. 21. szám alatti, 269 hrsz-ú ingatlan bérbeadása (6. sz. előterjesztés)
Zárt ülésen:

1. Bácsalmás Város Önkormányzatának tulajdonában álló, 3975/31 hrsz-ú mezőgazdasági terület hasznosítására kiírt pályázat visszavonása (Z/1. sz. előterjesztés)
II.
Jelen határozat normatív határozat.

A határozatról értesül:

- kivonattal:
1. Németh Balázs polgármester



2. Patocskai Ibolya jegyző, általa az osztályvezetők

1. napirendi pont

A köztemetőről és a temetkezés rendjéről szóló 4/2001. (III. 28.) számú rendelet módosítása

(Az 1. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét.
Krizsán Mihály képviselő érdeklődik, hogy a 20 000 Ft-os emelt díj a régi urnafülkékre is vonatkozna-e.

Vérné Soltész Ilona városüzemeltetési ügyintéző kijelenti, hogy a régi urnafal betelt, a 20 000 Ft-os díj az újraváltási díjra vonatkozik.
Tóth Árpád alpolgármester célszerűnek tartaná, ha az urnafülke díja és újraváltási díja 10 évre szólna, és 10 000 Ft-ba kerülne.

Németh Balázs polgármester kijelenti, hogy 1 600 000 Ft-ból alakítják ki az urnafalat, 10 000 Ft-os díjnál ennek az összegnek csak a fele térülne meg.
Farkas Zoltán képviselő az önkormányzat pénzének visszatérülését szorgalmazza, hozzátéve, hogy a rendeletet a későbbiek folyamán is módosíthatják.
Tóth Árpád alpolgármester szerint nincs az embereknek pénzük, így nem fognak az urnafalba temettetni.

Krizsán Mihály képviselő megjegyzi, hogy a hagyományos temetés sokkal drágább, mint az urnás temetés.
Kerényi Tamás beruházási ügyintéző kijelenti, hogy az urnafülke díja már 10 éve 13 500 Ft, szerinte 20 000 Ft-ot is ki fognak érte fizetni. 
Farkas Zoltán képviselő érdeklődik, hogy mennyi bevételtől esnek el, ha 15 000 Ft-ban határozzák meg az urnafülke díját.

Németh Balázs polgármester 425 000 Ft-ot nevez meg válaszában.
Tóth Árpád alpolgármester 20 évre már 20 000 Ft-os díjat javasol meghatározni.

Kerényi Tamás beruházási ügyintéző megjegyzi, hogy a rászorulók temetési segélyt is igényelhetnek.

Németh Balázs polgármester a rendelet előterjesztés szerinti módosítását szavazásra bocsátja.

A képviselő-testület egyhangúlag (6 igen szavazattal) az alábbi rendeletet alkotja:
Bácsalmás Város Önkormányzata Képviselő-testülete

1/2014. (I. 17.) önkormányzati rendelete

a köztemetőkről és a temetkezés rendjéről szóló 4/2001. (III.28.) számú rendelet módosításáról

Bácsalmás Város Önkormányzatának Képviselő-testülete Magyarország Alaptörvénye 32. cikk (2) bekezdésében, Magyarország helyi önkormányzatairól szóló 2011. évi CLXXXIX. tv. 13.§ (1) bekezdés 2. pontjában biztosított feladatkörében, továbbá a temetőkről és a temetkezésről szóló 1999. évi XLIII. tv. 41. § (3) bekezdésében foglalt felhatalmazás alapján a köztemetőkről és a temetkezés rendjéről szóló 4/2001. (III.28.) önkormányzati rendelet módosítására a következő rendeletet alkotja.
1. §.
A köztemetőkről és a temetkezés rendjéről szóló 4/2001. (III.28.) önkormányzati rendelet (továbbiakban: R) 1. melléklete helyébe az 1. melléklet lép.
2. §

(1) Ez a rendelet a kihirdetést követő napon lép hatályba.

(2) Hatályát veszti az R.

a) 2/A. §-a,

b) 12. § (2) bekezdés e) és f) pontja,

c) 2. melléklete.

1. melléklet az 1/2014. (I. 17.) önkormányzati rendelethez

[1. melléklet a 4/2001. (III.28.) számú rendelethez]
DÍJMÉRTÉKEK

I. Temetési hely és újraváltási díjak

1. Sírbolthely (kripta) és újraváltási díja (60 évre)

a) 2 személyes 
30 000 Ft

b) 4 személyes 
40 000 Ft

c) 6 személyes 
60 000 Ft

d) 8 személyes 
80 000 Ft

2. Sírhelyek és újraváltási díjak (25 évre)

a) I. osztályú sírhely
10.000 Ft/férőhely

b) II. osztályú sírhely
   7500 Ft/férőhely

c) III. osztályú sírhely 
ingyenes

3. Gyermek sírhely és újraváltási díjak (25 évre)

a) út menti sorokban
   2000 Ft/férőhely

b) minden más helyen 
   1500 Ft/férőhely

4. Urnafülke, urnasírhely és újraváltási díja (20 évre)

a) Urnafülke 
20 000 Ft/urnafülke

b) Urnasírhely

ba) I. osztályú sírhely 
   4000 Ft/férőhely

bb) II. osztályú sírhely 
   2000 Ft/férőhely

5. Egyéb díjak

A megállapított sírhelydíjon felül 50 % pótdíjat köteles fizetni az, aki

a) mélyített felnőtt sírhelybe tisztiorvosi engedély alapján még egy koporsót kíván temetni,

b) mélyített felnőtt sírhelybe tisztiorvosi engedély alapján urnát kíván elhelyezni.

II. Temető-fenntartási hozzájárulás díja

A temető-fenntartási hozzájárulás díja 
300 Ft/nap 

(Például: sírköves tevékenysége)

III. Temetkezési szolgáltatók által fizetendő díjak

1. A temetői létesítmények igénybevételéért fizetendő díj vagyis temető és kellékhasználat:


18.000 Ft/eset

2. Az üzemeltető által biztosított szolgáltatás igénybevételéért fizetendő díjak:

a) Alapszolgáltatás (sírkitűzés, felügyelet, nyilvántartás stb.) 
5.000 Ft

b) Hűtőhasználat
1.000 Ft/nap

c) Szabványméretű sírgödör kiásása 
17.000Ft

d) Urnahely nyitása (sírhely esetén) 
8.500 Ft

e) Urnafal nyitás
7.000 Ft

f) Kriptanyitás 
10.000 Ft

A díjak ÁFA-t nem tartalmaznak.
2. napirendi pont
Urnafal kialakítására árajánlatok bekérése 

(A 2. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét, hozzátéve, hogy a BÖKK Nkft. nem tudja az urnafalat elkészíteni. Kérdezi, hogy kitől kérjenek árajánlatot.
Farkas Zoltán képviselő Szabó Béla vállalkozón kívül Taskó Attilától, Rákos Zoltántól és a Bácska-Renova Bt.-től javasol árajánlatot kérni. 

Németh Balázs polgármester az előterjesztés határozati javaslatának az elfogadását – Farkas Zoltán képviselő javaslatának a figyelembevételével – szavazásra bocsátja. 

A képviselő-testület egyhangúlag (6 igen szavazattal) az alábbi határozatot hozza:
3/2014. (I. 14.) Bácsalmás v. öh.

Urnafal kialakítására 
árajánlatok bekérése 
Határozat
Bácsalmás Város Önkormányzatának Képviselő-testülete úgy dönt, hogy a Bácsalmási Köztemető ravatalozójának terasz részén urnafalat kíván kialakítani, mellyel kapcsolatos tervezői javaslatot a látványtervek alapján jóváhagyja. Egyúttal a jegyző útján felkéri a Bácsalmási Közös Önkormányzati Hivatalt, hogy a költségek pontosítása érdekében az alábbi vállalkozásoktól kérjen árajánlatot a megvalósításra:

1.
Szabó Béla egyéni vállalkozó (Bácsalmás, Kossuth L. u. 106.)

2.
Taskó Attila egyéni vállalkozó (Bácsalmás, Toldi utca 18.)

3.
Rákos Zoltán egyéni vállalkozó (Bácsalmás, Huszár u. 8.) 

4.
Bácska-Renova Bt. (Bácsalmás, Rudics u. 3.)

Határidő: azonnal

Felelős: Németh Balázs polgármester

Operatív felelős: Kerényi Tamás beruházási ügyintéző

A határozatról értesül: 

- kivonattal:
1. Németh Balázs, polgármester



2. Patocskai Ibolya jegyző



3. Hortyiné Lapostyán Katalin mb. PBÜ osztályvezető



4. Kerényi Tamás beruházási ügyintéző

3. napirendi pont
„Bácsalmás Városi Önkormányzat szervezetfejlesztése” című, ÁROP-1.A.5-2013-2013-105 azonosítószámú projekt szakmai megvalósításához kapcsolódó szervezetfejlesztési célú tanácsadás megrendelése tárgyában nyertes ajánlattevő kiválasztása 

(A 3. sz. előterjesztés és a név szerinti szavazásról szóló szavazólap a jegyzőkönyv melléklete.)
Németh Balázs polgármester ismerteti az előterjesztés és a bíráló bizottsági jegyzőkönyv lényegét, hozzátéve, hogy a döntést az új közbeszerzési szabályzatuk értelmében név szerinti szavazással kell meghozni. Kérdés, észrevétel nem lévén határozati javaslatként ismerteti az alábbi határozatban foglaltakat, melynek elfogadását szavazásra bocsátja.
Patocskai Ibolya jegyző egyenként felolvassa a neveket.

Bailo Amadou képviselő igennel szavaz.

Farkas Zoltán képviselő igennel szavaz.

Krizsán Mihály képviselő igennel szavaz.

Nagy Gábor képviselő igennel szavaz.

Németh Balázs polgármester igennel szavaz.

Tóth Árpád alpolgármester igennel szavaz.

Németh Balázs polgármester kihirdeti, hogy a képviselő-testület egyhangúlag (6 igen szavazattal) elfogadta a javaslatot. 

A képviselő-testület a következő határozatot hozza:

4/2014. (I. 14.) Bácsalmás v. öh.

„Bácsalmás Városi Önkormányzat szervezet-

fejlesztése” című, ÁROP-1.A.5-2013-2013-105 

azonosítószámú projekt szakmai megvalósítá-

sához kapcsolódó szervezetfejlesztési célú 

tanácsadás megrendelése tárgyában 

nyertes ajánlattevő kiválasztása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a közbeszerzésekről szóló 2011. évi CVIII. törvény előírásaira hivatkozott jogi állásponton és szakértői szakmai értékelésen alapuló bíráló bizottsági javaslat alapján a „Bácsalmás Városi Önkormányzat szervezetfejlesztése” című, ÁROP-1.A.5-2013-2013-105 azonosítószámú projekt szakmai megvalósításához kapcsolódó szervezetfejlesztési célú tanácsadás megrendelése tárgyában lefolytatott közbeszerzési eljárás eredményére vonatkozó javaslatot jóváhagyja.

2.
A Képviselő-testület az eljárás eredményeként a bíráló bizottsági javaslat alapján 

a)
megállapítja, hogy Prim-Tender Kft. (5100 Jászberény, Jákóhalmi út 24/A.) és a Laguna-T Kft. (4200 Hajdúszoboszló,Kígyó u.9.) nem nyújtott be ajánlatot;

b)
a B&W Tender Plus Kft. (1092 Budapest,Erkel u.14/A. 1/7.) ajánlatát érvényesnek nyilvánítja;

c)
a közbeszerzési eljárást eredményesnek nyilvánítja, a Kbt. 122/A. §. szerinti, nemzeti értékhatárokat elérő értékű, hirdetmény közzététele nélküli közbeszerzési eljárás nyertes ajánlattevőjeként − nettó 12 640 000 Ft összegű ajánlatára tekintettel − a B&W Tender Plus Kft. (1092 Budapest, Erkel u.14/A. 1/7.) ajánlattevőt hirdeti ki, és a szerződést az ajánlati felhívásnak megfelelő feltételekkel velük köti meg.
3.
A Képviselő-testület felhatalmazza Németh Balázs polgármestert a szükséges intézkedések megtételére és a vonatkozó vállalkozási szerződés aláírására.

Határidő: azonnal, a vonatkozó Kbt.-ben foglalt határidők megtartásával

Felelős: Németh Balázs polgármester

Operatív felelős: Horváth Erika pályázati koordinátor

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. gazdasági osztályvezető



4. Horváth Erika pályázati koordinátor

- levélben:
1. BEK-OPHT Bt. (1014 Budapest, Tárnok u. 5.)

4. napirendi pont
Bácsalmás Önkormányzati Tűzoltó Parancsnokság támogatási kérelme 

(A 4. sz. beadvány a jegyzőkönyv melléklete.)
Németh Balázs polgármester ismerteti a beadvány lényegét. Határozati javaslata az, hogy az önkormányzati tűzoltó parancsnokság részére az 588 600 Ft-ot a kötvényforrás terhére biztosítsák.
Bailo Amadou képviselő a visszapótlási kötelezettség szerepeltetését kéri a határozatban.

Hortyiné Lapostyán Katalin mb. pénzügyi, beruházási és üzemeltetési osztályvezető kérdezi, hogy kinek a visszapótlására gondolt a képviselő.

Bailo Amadou képviselő a támogatás tűzoltóság általi visszapótlását említi.

Németh Balázs polgármester nem tartja valószínűnek, hogy a tűzoltóságnak lehetősége lesz a támogatás visszafizetésére.

Patocskai Ibolya jegyző is úgy véli, hogy a tűzoltóság állami pénzből nem tudja visszafizetni a támogatást, mert akkor nem fordult volna hozzájuk ilyen kérelemmel.

Hortyiné Lapostyán Katalin mb. pénzügyi, beruházási és üzemeltetési osztályvezető szerint nem szerencsés határozatban megjelölni a visszapótlási kötelezettséget, mert a visszafizetés nem fog megtörténni, nekik mégis nyilván kell tartaniuk ezt a támogatást.

Bailo Amadou képviselő szerint az önkormányzat is visszapótolhatja ezt az összeget.

Németh Balázs polgármester kijelenti, hogy megpróbálják visszapótolni ezt a tételt. Az iménti határozati javaslatát a visszapótlási kötelezettség megjelölésével szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:
5/2014. (I. 14.) Bácsalmás v. öh.

Bácsalmás Önkormányzati Tűzoltó 

Parancsnokság támogatási kérelme 
Határozat
Bácsalmás Város Önkormányzatának Képviselő-testülete a Bácsalmás Önkormányzati Tűzoltó Parancsnokság részére 588 600 Ft támogatást biztosít a kötvényforrás terhére, visszapótlási kötelezettség mellett az önkormányzat által beszerzett vízszállító járművek javítási és karbantartási költségeként.

Határidő: azonnal

Felelős: Németh Balázs polgármester

Operatív felelős: Hortyiné Lapostyán Katalin mb. PBÜ osztályvezető 
A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. PBÜ osztályvezető



4. Bácsalmás Önkormányzati Tűzoltó Parancsnokság

5. napirendi pont

Települési önkormányzatok 2014. évi adósságátvállalása
(Az 5. sz. határozati javaslati iratminta a jegyzőkönyv melléklete.)
Németh Balázs polgármester ismerteti az előterjesztett határozati javaslat lényegét, majd (kérdés, észrevétel nem lévén) a határozati javaslat elfogadását − a 2. b) pont kihagyásával − szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:

6/2014. (I. 14.) Bácsalmás v. öh.

Települési önkormányzatok 

2014. évi adósságátvállalása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) Magyarország 2014. évi központi költségvetéséről szóló 2013. évi CCXXX. törvény (továbbiakban: 2014. évi költségvetési törvény) 67-68. §-aiban foglaltakra figyelemmel kinyilvánítja, hogy a 2014. évi költségvetési törvényben írt feltételekkel az adósságállománya Magyar Állam által történő átvállalását igénybe kívánja venni.

2.
A Képviselő-testület kijelenti, hogy az önkormányzat rendelkezett olyan betéttel vagy egyéb számlaköveteléssel, ami 2013. december 5-én kifejezetten egy adott adósságelemhez kapcsolódott, és annak fedezetére, vagy teljesítésének biztosításául szolgált. Kötelezettséget vállal arra, hogy a betét, vagy egyéb számlakövetelés összegét - legfeljebb az ahhoz kapcsolódó adósságelem átvállalással érintett összegéig - az átvállalás napján az állam által megjelölt számlára átutalja.
3.
A Képviselő-testület kijelenti, hogy amennyiben az önkormányzat egy átvállalással érintett ügylete az ügylethez kapcsolódóan befolyó támogatás, illetve egyéb bevétel miatt bevétel megelőlegezésére szolgáló ügyletté válik, úgy a befolyt bevétel összegét, legfeljebb az érintett adósságból átvállalásra került összeg erejéig, a bevétel beérkezését követő 3 munkanapon belül átutalja a kincstár által megjelölt fizetési számlára.

4.
A Képviselő-testület kinyilvánítja, hogy a Polgári Törvénykönyvről szóló 1959. évi IV. törvény 332. § alapján megállapodást kíván kötni a Magyar Állammal az önkormányzatot terhelő, az adósságátvállalással érintett adósságállománya átvállalásáról.

5.
A Képviselő-testület az adósságátvállalással összefüggésben felhatalmazza a polgármestert, hogy:

a)
megtegye a 2014. évi költségvetési törvény 67-68. §-ai szerinti nyilatkozatokat és intézkedéseket;

b)
az átvállalással érintett adósság részét képező ügyleteket a 2014. évi költségvetési törvény 67-68. §-a szerinti átvállalás érdekében átalakítsa;

c)
a 2014. évi költségvetési törvény 68. § (4) bekezdése szerinti megállapodásokat megkösse. 

6.
A Képviselő-testület utasítja a polgármestert, hogy az adósságátvállalással kapcsolatos intézkedéseiről a soron következő ülésén tájékoztassa a testületet.

Határidő: azonnal
Felelős: Németh Balázs polgármester

Operatív felelős: Hortyiné Lapostyán Katalin mb. PBÜ osztályvezető

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. PBÜ osztályvezető

6. napirendi pont

Bácsalmás, Dugonics u. 21. szám alatti, 269 hrsz-ú ingatlan bérbeadása 

(A 6. sz. előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét. 
Farkas Zoltán képviselő a bérleti szerződés tervezetének becsatolását hiányolja, mert a feltételek ismerete nélkül nem tud felelős döntést hozni.

Németh Balázs polgármester javasolja, hogy ha nyer a pályázat, a szokásos sztenderd bérleti szerződés egészüljön ki azzal, hogy a pályázó vállalja, hogy 450 M Ft-ot rákölt az ingatlanra és 8 személyt alkalmaz; ha ezt a két feltételt nem teljesíti, az felmondási indok az önkormányzat részéről. 5 évig nem kellene bérleti díjat fizetni a bérbevevőnek, és opciós vételi joga lenne értékbecslés alapján. Úgy gondolja, hogy az 5 éves bérleti szerződés nem lesz megfelelő a kft.-nek, mert 10-20 éves birtokbavételt szeretnének. Kérdezi, hogy ezzel a döntésükkel vállalnának-e olyat, ami az önkormányzatra káros lehet. 
Bailo Amadou képviselő kijelenti, hogy a kenderkutatás lefutott dolog, e téren már nem lehet új eredményeket elérni.
Tóth Árpád alpolgármester szerint a feltételek teljesülése esetén a bérleti szerződés 5 év után 5 évvel meghosszabbítható.

Farkas Zoltánné szociális és hatósági osztályvezető felveti, hogy a projekt teljes költségvetése 450 M Ft, valószínűsíthetően gépbeszerzés is történik, ill. egyéb elemei is lehetnek a pályázatnak, ezért a 450 M Ft-nak az ingatlanra való fordítása nem teljesülhet.
Németh Balázs polgármester 150 M Ft meghatározását javasolja. Határozati javaslatként ismerteti az alábbi határozatban foglaltakat, és az elfogadását szavazásra bocsátja.

A képviselő-testület 5 igen szavazattal és 1 ellenszavazattal (Farkas Zoltán) az alábbi határozatot hozza:
7/2014. (I. 14.) Bácsalmás v. öh.

Bácsalmás, Dugonics u. 21. szám alatti, 
269 hrsz-ú ingatlan bérbeadása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a Bácsalmás, Dugonics u. 21. szám alatti, 269 helyrajzi számú, 3476 m2 területű ingatlant az alábbi feltételekkel adja bérbe az I Love Bio Kft. (1225 Budapest, Bányalég u. 60.) részére:

a)
a bérbevevőnek vállalnia kell, hogy az ingatlanon létesítendő épületre minimum 150 000 000 Ft-ot fordít a projekt költségvetéséből;

b)
a bérbevevőnek 8 fő bácsalmási lakos folyamatos alkalmazását vállalnia kell;
c)
az ingyenes bérbeadás időtartama: 5 év, a bérleti szerződés 5 évvel meghosszabbítható;

d)
a bérlet időszaka alatt a bérbevevőnek értékbecslés alapján, piaci értéken vételi opciós joga van;

e)
a bérleti szerződés a pályázat nyertességekor lép hatályba;

f)
 ha valamelyik feltétel nem teljesül, az az önkormányzat részéről szerződés-felmondási indoknak minősül.

2.
A Képviselő-testület felhatalmazza Németh Balázs polgármestert a bérleti szerződés aláírására.

Határidő: azonnal és az I Love Bio Kft. pályázatának elbírálása
Felelős: Németh Balázs polgármester

Operatív felelős: Keresztesy Csaba városüzemeltetési ügyintéző

A határozatról értesül:

- kivonattal:
1. Németh Balázs polgármester



2. Patocskai Ibolya jegyző



3. Hortyiné Lapostyán Katalin mb. PBÜ osztályvezető



4. Keresztesy Csaba városüzemeltetési ügyintéző

- levélben:
1. I Love Bio Kft. (1225 Budapest, Bányalég u. 60.)

Németh Balázs polgármester – több nyílt ülési napirendi pont nem lévén – kéri, hogy zárt ülésen folytassák munkájukat, majd a nyilvános ülést 15.00 órakor berekeszti.

K. m. f.


Németh Balázs
Patocskai Ibolya

polgármester
jegyző


Bailo Amadou
Nagy Gábor

képviselők, jegyzőkönyv-hitelesítők
